14/04/2011 | Administración LocalMunicipal
Carnota
Bases selección auxiliares policía local

CONVOCATORIA DO PROCESO SELECTIVO PARA A CONTRATACION LABORAL TEMPORAL DE DOUS AUXILIARES DE POLICÍA LOCAL. Por Resolución desta Alcaldía de 4 de abril de 2011 aprobáronse as bases para a selección de dous auxiliares policía local en réxime de contratación laboral de duración determinada que se transcriben a continuación. Tal e como se indica na Base cuarta, o prazo de presentación de instancias é de quince días hábiles contados a partir do seguinte ao da publicación do anuncio da convocatoria no Boletín Oficial da Provincia. A regulación do procedemento para a cobertura con carácter temporal de DOUS postos de auxiliar de policía local que desempeñarán as funcións de apoio e de auxilio aos membros do corpo de Policía Local no marco do disposto na lexislación de corpos e forzas de seguridade, de conformidade co disposto na Lei 7/2007, do 12 de abril, do estatuto básico do empregado público, a Lei 7/1985, do 2 de abril, o Real decreto lexislativo 781/1986, do 18 de abril, o Decreto lexislativo 1/2008, do 13 de marzo, polo que se aproba o texto refundido da lei da función pública de Galicia, a Lei 4/2007, do 20 de abril, de coordinación de policías locais, o Decreto 243/2008, do 16 de outubro, de desenvolvemento da cita lei, a Orde do 28 de xaneiro de 2009, reguladora das probas dos procesos selectivos e demais disposicións de pertinente aplicación. O sistema de acceso é o de oposición (QUENDA LIBRE). Para poder tomar parte na OPOSICIÓN será necesario que os/as aspirantes reúnan, na data de finalización do prazo de presentación de instancias, os seguintes requisitos: A) Pertencer a calquera dos estados asinantes do Tratado da Unión Europea e o Acordo sobre o Espazo Económico Europeo, con coñecementos suficientes da lingua castelá e/ou galega. B) Os estranxeiros que non pertenzan a algún dos estados asinantes do Tratado da Unión Europea, deberán ter permiso de traballo cunha duración mínima de 12 meses, a titulación esixida para o posto ao que optan homologada polo Estado español e os coñecementos suficientes de lingua castelá e/ou galega. C) Ter cumpridos os 18 anos de idade e non ter cumpridos os 58 anos. D) Non padecer enfermidade ou defecto físico ou psíquico que impida o desenvolvemento das funcións propias do posto de traballo. A condición de minusvalía ou incapacidade e a súa compatibilidade co posto a ocupar acreditarase conforme á normativa vixente e referida ao día de formalización do contrato mediante certificado médico oficial, no caso de ser seleccionado. E) Non estar afectado por ningún dos motivos de incompatibilidade recollidos nas disposicións da Lei de incompatibilidades referidos ao persoal das administracións públicas. F) Non ter sido condenado/a por delito doloso, nin estar inhabilitado/a para o exercicio das funcións públicas por expediente disciplinario ou resolución xudicial. Será aplicable, non obstante, o beneficio da rehabilitación, segundo as normas penais e administrativas, que a persoa aspirante deberá acreditar mediante o correspondente documento oficial. G) Deberán acreditar estar en posesión, como mínimo, do título de graduado en educación secundaria obrigatoria, correspondente ao grupo C2 dos establecidos no art.76 da Lei 7/2007, de 12 de abril, do estatuto básico do empregado público. As persoas que desexen tomar parte nesta selección deberán presentar as súas instancias no Rexistro Xeral do Concello de Carnota no prazo de QUINCE DÍAS HÁBILES, contados a partir do día seguinte ao da publicación destas bases no BOP, acompañadas da seguinte documentación (copias compulsadas ou orixinais): - Copia do DNI. - Certificado médico no que se faga constar expresamente que o/a aspirante reúne as condicións físicas e sanitarias para a realización dos exercicios físicos que se especifican nas probas.5º.- TRIBUNAL. O tribunal encargado da selección de persoal estará constituído por cinco membros titulares e cinco suplentes, que deberán posuír, como mínimo, a titulación requirida para o posto. A súa composición axustarase aos principios de imparcialidade e profesionalidade dos seus membros, e tenderase á paridade entre homes e mulleres. A súa composición será a seguinte: un/unha presidente/a, un/unha secretario/a e tres vogais. Este tribunal non poderá constituírse nin actuar sen a asistencia de máis da metade dos seus membros, titulares ou suplentes indistintamente, e será sempre necesaria a presenza do/a presidente/a e do/a secretario/a. Este tribunal, por medio do seu presidente/a, poderá dispoñer a incorporación de técnicos cualificados para colaborar nas tarefas de puntuación, baixo a dirección do tribunal, que actuarán con voz pero sen voto. O tribunal queda facultado para resolver todas as cuestións que puideran suscitarse durante o desenvolvemento das probas ou na súa cualificación e resolveraas, podendo adoptar cantas medidas estime oportunas para a debida orde de selección, así coma os acordos precisos para a resolución de cantos litixios se susciten e cando a súa resolución non estea prevista nestas bases. A designación dos membros do tribunal corresponde ao alcalde e a súa composición farase pública xunto coa lista de persoas admitidas. Para o non previsto nas presentes bases aplicarase a normativa referente ao ingreso de persoal das administración públicas. Así mesmo, aplicarase ao proceso a lexislación específica de coordinación de policías locais de Galicia. (Lei 4/2007, do 20 de abril de coordinación de policías locais, Decreto 243/2008, do 16 de outubro, de desenvolvemento da lei citada e Orde do 28 de xaneiro de 2009, reguladora das probas dos procesos selectivos) Esta fase constará das seguintes probas: De acordo co previsto no artigo 47 do Decreto 243/2008, do 16 de outubro, as probas para a selección de auxiliares contratados polos concellos, son as que se describen a continuación: - Comprobación da estatura. Ao comezo realizarase o control da estatura dos/as aspirantes. Os mínimos son os que rexen para o ingreso nos corpos de Policía Local: 1,65 metros para os homes e 1,60 metros para as mulleres. - Probas físicas. As probas físicas cualificaranse de apto/non apto. Para obter a cualificación de apto os aspirantes deberán acadar as marcas mínimas ou non superar as máximas que se establecen para cada proba. Potencia tren inferior: salto vertical. Realizaranse nun ximnasio ou lugar semellante con chan horizontal e cunha parede vertical e lisa. O/a aspirante colocarase en posición de partida, en pé, de lado xunto a unha parede vertical, cun brazo totalmente estendido cara a arriba e sen levantar os calcañares do chan, e marcará cos dedos a altura que alcanza nesa posición. O exercicio executarase, separándose 20 centímetros da parede e saltando tan alto como poida, marcando novamente cos dedos o nivel alcanzado. Para a correcta realización da proba deberanse observar as seguintes regras: - Pódense mover os brazos e flexionar o tronco e os xeonllos, pero non se pode separar do chan ningunha parte dos pés antes de saltar. - Hai que realizar o salto cos dous pés ao mesmo tempo. - Permítense dous intentos, só aos aspirantes que fagan nulo no primeiro. A distancia entre a marca feita desde a posición de partida e a acadada co salto deberá ser igual ou superior á mínima (en centímetros) establecida no seguinte cadro para cada sexo e grupo de idade.18-36 anos 37-48 anos 49 anos ou máis Homes 41cm 33cm 29cm Mulleres 32cm 28cm 25cm Resistencia xeral: carreira de 1.000 metros lisos. Realizarase nunha pista de atletismo ou en calquera zona de terreo totalmente chairo. O/a aspirante colocarase na pista no lugar indicado. A posición de saída realizarase en pé. Só se permite un intento. O/a aspirante que abandone a carreira quedará excluído. A proba consistirá en correr unha distancia de 1.000 metros no tempo máximo (en minutos e segundos) que se recolle na seguinte táboa para cada sexo e grupo de idade: 18-36 anos 37-45 anos 46 anos ou máis Homes 4 min.30 seg.5 minutos 5 min.15 seg. Mulleres 5 minutos 5 min.30 seg.5 min.45 seg. A proba de avaliación dos coñecementos dos/as aspirantes deberá amosar o dominio dos contidos do temario que se inclúe no anexo. Consistirá na contestación por escrito dun cuestionario de 50 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo de unha hora para a súa realización. A proba cualificarase polo tribunal de cero a dez puntos, e será preciso acadar cinco puntos como mínimo, para non quedar eliminado/a. A cualificación farase atendendo a seguinte fórmula: N=(A-F/3)/5. Sendo N=nota final da proba; A=preguntas acertadas; F= preguntas erradas ou non respondidas. O órgano de selección someterá as persoas aspirantes a unha proba para determinar o seu nivel de coñecemento sobre as características propias do concello e a toponimia local. Esta proba cualificarase de cero a tres puntos, e para superala será necesario acadar, como mínimo, unha puntuación de 1,5 puntos. A proba de coñecemento da lingua galega estará dirixida á comprobación, por parte do tribunal, de que as/os aspirantes comprenden, falan e escriben correctamente o galego, mediante a realización das probas que se consideren máis adecuadas para tal comprobación. Esta proba cualificarase como apto ou non apto. Porén, as persoas aspirantes que acrediten o coñecemento da lingua galega, con carácter previo e da maneira normativamente establecida daráselles por superada esta proba coa cualificación de apto.1. O municipio. Concepto e elementos. Competencias municipais. A organización e funcionamento do municipio. O Pleno. O Alcalde. A Xunta de Goberno Local. Outros órganos municipais.2. Ordenanzas, regulamentos e bandos. Clases e procedemento de elaboración e aprobación.3. A licenza municipal. Tipos. Actividades sometidas a licenza. Tramitación.4. A Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.5. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.6. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.7. Delitos e faltas. Circunstancias modificadoras da responsabilidade criminal. Persoas responsables: autores e cómplices.8. Delitos contra a seguranza viaria. Faltas cometidas con ocasión da circulación de vehículos de motor. Lesións e danos imprudentes.9. Lei de seguranza viaria. Regulamentos de desenvolvemento. Estrutura e conceptos xerais.10. Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.11. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade. Carencia do seguro obrigatorio.12. A policía como servizo público. A policía local como policía de proximidade e de servizo. O auxiliar de policía e as súas funcións. Responsabilidades do auxiliar de policía. Establecida a puntuación final de cada aspirante, elaborarase unha lista destes/as baseándose na súa puntuación e por orde decrecente. Resultarán aprobados/as os que, tendo en conta o número de prazas, obteñan as notas máis altas. Os/as aspirantes que superen o proceso de selección deberán participar nun curso de formación que desenvolverá a Academia Galega de Seguridade Pública na segunda quincena do mes de maio de cada ano. Aqueles/as que xa tivesen participado e obtivesen certificado de asistencia ao dito curso, estarán exentos/as desta obriga por un período de catro anos, de acordo co previsto no artigo 48.2º do Decreto 243/2008, do 16 de outubro, polo que se desenvolve a Lei 4/2007, de coordinación de policías locais. Carnota, 4 de abril de 2011 O alcalde José Domingo Oreiro Rodríguez